*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*247. számú előterjesztés*

Bátaszék Város Önkormányzat Képviselő-testületének 2018. október 31.-én

16,00 órakor megtartandó ülésére

*A Bátaszéki KÖH részére igazgatási szünet elrendelése*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária  aljegyző  **Tárgyalja:**--- |

***Tisztelt Képviselő-testület!***

A közszolgálati tisztviselőkről szóló 2011. évi CXCIX. törvény 232. § (3) bekezdése szerint a képviselő- testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. § (1) bekezdése szerint:

*„13. § (1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.“*

Az igazgatási szünet alkalmazása megkönnyíti a rendes szabadság adott évben történő kiadását.

A fentiekre figyelemmel kezdeményezem a tisztelt képviselő-testületnél, hogy 2018. december 24-31. közötti időszakra szíveskedjen elrendelni igazgatási szünetet, az alábbi határozati javaslat elfogadásával. Ezen időszakon belül december 28.-án az anyakönyvvezető tartana telefonos ügyeletet, így sürgős anyakönyvet érintő ügyekben berendelhető lenne a hivatalba.

Kérem a tisztelt képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**a Bátaszéki KÖH részére igazgatási szünet elrendelésére**

Bátaszék Város Önkormányzatának Képviselő-testülete *a közszolgálati tisztviselőkről szóló 2011. évi CXCIX. törvény 232. § (3) bekezdésében* kapott hatáskörében eljárva a Bátaszéki Közös Önkormányzati Hivatalban *2018. december 24-31.* közötti időszakra igazgatási szünetet rendel el.

*Határidő:* 2018. november 30.

*Felelős:* Kondriczné dr. Varga Erzsébet

(az ügyfelek tájékoztatásáért)

*Határozatról értesül:* Bátaszék város polgármestere

Alsónyék község polgármestere

Alsónána község polgármestere

irattár